Upute i obavijesti za roditelje i učenike

Svi ulazi u školu (glavni, kod knjižnice, dvorana, kotlovnica, ulaz u kuhinju, učionice br. 10, 11 i 12) **moraju biti zaključani** u radnom vremenu od 6-19.30 sati.

Škola će biti otključana 30 minuta prije početka nastave i 15 minuta nakon završetka nastave. Na ulazu će dežurati djelatnik škole te prilikom dolaska vanjskih osoba u školu otvarati vrata.

U školi su organizirana dežurstva učitelja te se nalaze u Godišnjem planu i programu rada škole gdje dežura 11 do 12 učitelja na različitim mjestima u školi – garderoba, ulaz, hodnici u prizemlju i na katu, blagovaonici, auli škole zadnji sat za putnike te autobusnoj stanici.

Škola će angažirati stručnjaka za sigurnost koji će dati niz mjera i uputa za osiguravanje sigurnosti učenika i djelatnika školske ustanove te ćemo donijeti interni protokol na bazi Protokola o kontroli ulaska i izlaska u školskim ustanovama i internih uputa stručnjaka za naše škole (matična i područne škole).

**Molimo vas da se pridržavate Protokola o kontroli ulaska i izlaska u školskim ustanovama donesenog od strane Ministarstva obrazovanja, znanosti i mladih (u privitku) i uputa škole kako bi što mirnije i lakše provodili sigurnosne mjere te održali škole sigurnim za naše učenike i djelatnike.**

Molimo Vas da pročitate daljnje upute:

1. Na glavnom ulazu dežura djelatnik škole i kontrolira ulaz i izlaz prije početka nastave 30 minuta prije i 15 minuta poslije završetka nastave.

2. Ostalo vrijeme vrata su zaključana i na ulazu je djelatnik škole koji kontrolira ulaz i izlaz.

3. Učitelji dežuraju prema dežurstvima određenim na početku školske godine.

4. Svi djelatnici paze da su vrata stalno zaključana te da učenici ne izlaze iz škole te da ostali posjetitelji ne ulaze u školu nenajavljeni.

5. U slučaju uočavanja neobičnog ponašanja osoba u prostorima škole, dežurni djelatnici su dužni obavijestiti ravnateljicu ili osobu koja ju mijenja.

Ulazak roditelja i ostalih osoba koje nisu zaposlene u školi

1. Sve osobe ulaze na glavni ulaz.

2. Roditelji učenike prate do glavnog ulaza škole. Ne ulaze u školu.

3. Roditelji mogu dolaziti u školu samo u dogovorenom terminu uz prethodnu najavu razrednicima, stručnim suradnicima, učiteljima, ravnateljice i drugih djelatnika. Najavljuju se putem maila ili telefona 24 sata prije, a u hitnim slučajevima može i kraće.

4. Roditelji se prilikom dolaska na informativne razgovore moraju pridržavati rasporeda informacija (na webu škole).

5. Prilikom ulaska u školu roditelji i ostale osobe trebaju pokazati osobnu iskaznicu dežurnom djelatniku.

6. Učitelj, stručni suradnik ili drugi djelatnik dužan je preuzeti stranku kod ulaza i nakon sastanka je ispratiti iz školske ustanove.

7. U slučaju roditeljskog sastanka, roditelji čekaju ispred glavnog ulaza u školu te zajedno s razrednikom odlaze do razreda te iz škole.

8. Svi posjetitelji moraju biti evidentirani.

 Ravnateljica:

 Zdravka Žiger, prof.